**ОТЧЕТ**

**ЗА ДЕЙНОСТТА НА НЧ ,,СОЛИДАРНОСТ 1930“**

**СЕЛО ЛЕСКОВЕЦ, ОБЩ. ПЕРНИК ЗА 2022 г.**

Членовете на читалището изпълниха всички мероприятия, залегнали в програмата за развитие на читалищната дейност за 2022 г., с изключение на една – участие в МФМИ ,,СУРВА-22,,. Същият не се състоя поради мерките, наложени заради Ковид епидемията. Но на 13.01.2022 г. вечерта имаше тържество на площада и запалване на огън. А на другия ден всички къщи бяха посетени от сурвакарите. Макар много от участниците да живеят в Перник, София и Батановци, думата ,, Сурва,, за тях е като магия, събират се веднага. Много са задружни. Групата наброява до 100-110 души, от които до 30 деца и младежи до 18 години, което означава, че има приемственост и запазване на традицията.

От м. януари до м. юли 2022 г. направихме ремонт на една стая на първия етаж на училището, до салона за тържества, със собствен труд. Средствата бяха от членския внос за 2022 г. и от остатъка от 2021 г. За нея и за обновяване на люлките, пързалката и катерушката похарчихме общо 339,06 лв.

На основание решение на община Перник, читалището при с. Лесковец, за първи път получи субсидия от 6187,25 лв. и субсидирана бройка за 4 часа на ден, за което искрено Ви благодарим. Имотът на нашето читалище е в лошо състояние. Затова на 20.08.2022 г. бе проведено събрание на настоятелството. То взе решение да направим ремонт на библиотеката, за да осигурим и работно място за отпуснатата бройка. Материалите закупуваме със средствата от субсидията, а ремонтът извършваме сами. Тя все още не е довършена, защото се съобразяваме със свободното време на хората, които работят. Надяваме се, че ще успеем до края на м. май 2023 г., когато е празникът на селото.

Библиотеката наброяваше 5000 книги още през 2019 г. През 2021 г. Националната библиотека ,,Св. Св. Кирил и Методий,, ни дари 500 книги. След това имахме дарения от община Перник 20 бр. А от хора от селото вече имаме дарения 6 чувала книги, които предстоят да бъдат подредени и описани.

Собственикът на зоокът ,,АЛИС,, Кирил Рангелов дари на читалището 400 лв. По негово желание парите бяха използвани за закупуване на бензинова косачка с кош. Така училищният двор и тревните площи при площада са винаги поддържани.

НЧ ,,Солиддарност-1930 г.,, си партнира с групата сурвакари на с. Богданов дол, с кметския наместник, с църковното настоятелство, с организаторите на Ратевските бамбурци от Севера Македония и със зоокът ,,АЛИС,,.

С уважение: секретар на НЧ ,,Солидарност-1930 г.,,

\_\_\_\_\_\_\_\_\_\_\_\_\_\_(Елка Ранева)

С. Лесковец, общ. Перник

**НАРОДНО ЧИТАЛИЩЕ „СОЛИДАРНОСТ-1930 г. ”**

**с.ЛЕСКОВЕЦ , ОБЩИНА ПЕРНИК, ОБЛАСТ ПЕРНИК**

**КУЛТУРЕН КАЛЕНДАР ЗА 2023 г.**

/Програма за развитие на читалищната дейност в Община Перник през 2023 г./

|  |  |  |  |  |
| --- | --- | --- | --- | --- |
| **НЧ “ СОЛИДАРНОСТ – 1930 г.” ”, с.ЛЕСКОВЕЦ** | | | | |
| **№** | **Културна проява** | **Дата** | **място и час** |
| 1. | Местна сурва – гостуване на Лесковската сурвакарска група в с. Богдановдол, ритуално запалване на огъня и разиграване на сурвакарски игри. | 13.01.2023 г. | 18:00 ч. на площада в село Богдановдол. |
| 2. | Местна сурва – обхождане на къщите в селото за здраве и берeкет | 14.01.2023 г. | 09:00ч. – 15:00 ч.  с. Лесковец |
| 3. | Участие в МФМИ „Сурва 2023г.“ гр.Перник | Чака дата | 10:00 ч. – 17:00 ч.  гр. Перник, пл. Кракра Пернишки |
| 4. | Сбирка на Сурвакарска група – с. Лесковец | 02.2023 г. | 19:00 ч. в салона на читалището |
| 5. | „Баба Марта бързала” – работилничка за мартенички; „Ден на самодейността” | 01.03.2023 г. | 11:00 ч. в читалището |
| 6. | „Поклади”- прескачане на огъня, разиграване на обичай Прочка. | Чака дата | 17:30 ч. на площада в селото |
| 7. | Международен ден на жената – отбелязване и сбирка | 08.03.2023 г. | 12:00 ч. в читалището |
| 8. | Първа пролет „Чакане на щъркела” – в местността Язовине., излет. | 22.03.2023 г. | Сборен пункт 09:00 ч. читалището |
| 9. | „Великден” изложба на козунаци | 16.04.2023 г. | 11:00 ч. салона на читалището |
| 10. | Гергьовден-изнасяне на колачи на параклиса в селото и сбирка, съвместно с Църковното настоятелство | 06.05.2023г. | 12:00 ч. на параклиса |
| 11. | Ден на селото - празнична програма и празнична заря | 27.05.2023г. | 19:00 ч. на площада |
| 12. | Ден на детето-отбелязване с игри на открито и сбирка | 01.06.2023г. | 10:00 ч. в двора на читалището |
| 13. | Спасовден – курбан за здраве | 25.05.2023 г. | 12:00 ч. местност „Манастир“ |
| 14. | Работилница за маски –за децата от селото | м.07.2022г. | 11:00 ч. в читалището |
| 15. | Петковден – изнасяне на колачи | 14.10.2023 г. | 12:00 ч. –местност „Св.Петка“ |
| 16. | Коледна сбирка | 27.12.2023г. | 12:00 ч. в читалището |

Изготвил:

Елка Ранева

Секретар на НЧ“Солидарност-1930г.“ с. Лесковец